Lav et referat af nedenstående tekst:

Tekst:
Diana Schmidt lider af flere diagnoser. Herunder angst, depression, PTSD, ADHD og humørsvingende forstyrrelse. Det gør, at hun ikke kan have et arbejde i for eksempel REMA1000. Derfor er hun på førtidspension. Dog arbejder hun på nuværende tidspunkt frivilligt hos Vestbyens Rideklub, og det bringer gløden frem i hende. - Det betyder alt, konstaterer Diana Schmidt omkring sit frivillige arbejde. Hjælper førtidspensionister Aalborg Kommune har med deres beskæftigelsestilbud i Aalborg AKTIV stor succes med at hjælpe førtidspensionister med at finde jobs, der giver mening og indhold, og som også kan håndteres. Ud af de 208, der henvendte sig sidste år, har 70 procent fundet beskæftigelse. - Nu har jeg ikke haft noget at lave i flere år. Og jeg har forskellige slags diagnoser, der styrer min hverdag. Det gør, at jeg kan ikke kan være sammen med for mange mennesker ad gangen, forklarer Diana Schmidt, der er blandt de 70 procent. - Da jeg var hjemme, lavede jeg ikke andet end at se streamingtjenester, spille på min mobil, spise og sove, hvilket var kedeligt. Derfor har det frivillige arbejde også påvirket både hendes hverdag, men også hendes humør. - Jeg er blevet i bedre humør af at være herude. Jeg får tit at vide, at jeg stråler, når jeg kommer hjem herfra, fordi jeg elsker at være her, og jeg kan ikke forestille mig andet, konstaterer Diana Schmidt. VIDEO: Se hele indslaget herunder: Minister på besøg Den nordjyske beskæftigelsesminister, Ane Halsboe-Jørgensen, var mandag i Aalborg for at få inspiration hos blandt andet førtidspensionisten Diana Schmidt. - Det er et projekt, der får mennesker med, og som møder de unge mennesker i øjenhøjde. Tror på dem og prøver at finde det frem, de kan bidrage med og finder de arbejdspladser, hvor det kan bruges. På alle måder er det en menneskelig god historie, men også noget vi har brug for på arbejdsmarkedet, siger Ane Halsboe-Jørgensen. For Diana Schmidt har det i hvert i fald gjort en forskel. -	Det betyder meget for mig, for jeg føler, at heste er mit liv. Jeg trækker dem, strigler dem, fodrer dem og meget mere, fortæller Diana Schmidt. Derfor drønmmer hun også kun om en ting i fremtiden. -	Jeg håber, at jeg kan blive ved med at være her, konstaterer hun.

Referat:
"Jeg er blevet i bedre humør af at være herude".